Държавен вестник, бр. 71, 2011 г., стр. 9

БРОЙ  71	
Д Ъ Р Ж А В Е Н  В Е С Т Н И К 	
СТР.  9  
за сметка на работодателя/възложителя, на 
служители и лица, на които са възложени 
дейности по чл. 12, извън лицата по ал. 1“.
§ 7. В чл. 15 т. 8 се изменя така:
„8. разходи за наем, лизинг, покупка, застра­
ховка и поддръжка на оборудване, транспортни 
средства, сгради и други материални активи, 
необходими за управлението и изпълнението 
на дейностите по Оперативната програма, 
включително за такси за преминаване по 
републикански пътища;“.
§ 8. В § 1 от допълнителните разпоредби 
т. 1 се изменя така:
„1. „Публична безвъзмездна финансова 
помощ“ е безвъзмездната финансова помощ 
по смисъла на § 1, т. 2 от допълнителните 
разпоредби на Постановление № 121 на Ми­
нистерския съвет от 2007 г. за определяне 
на реда за предоставяне на безвъзмездна фи­
нансова помощ по оперативните програми, 
съфинансирани от Структурните фондове и 
Кохезионния фонд на Европейския съюз.“
Заключителна разпоредба
§ 9. Постановлението влиза в сила от деня 
на обнародването му в „Държавен вестник“ 
с изключение на § 2 и 3, които влизат в сила 
от 5 октомври 2011 г.
Министър-председател: 
Бойко Борисов
Главен секретар на Министерския съвет: 
Росен Желязков
10451
ПОСТАНОВЛЕНИЕ № 259
 ОТ 7 СЕПТЕМВРИ 2011 Г.
за приемане на Наредба за изискванията 
към алгоритмите за създаване и проверка на 
квалифициран електронен подпис
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за из­
искванията към алгоритмите за създаване и 
проверка на квалифициран електронен подпис.
Заключителна разпоредба
Параграф единствен. Отменя се Наред­
бата за изискванията към алгоритмите за 
усъвършенстван електронен подпис, приета с 
Постановление № 17 на Министерския съвет 
от 2002 г. (ДВ, бр. 15 от 2002 г.).
Министър-председател: 
Бойко Борисов
Главен секретар на Министерския съвет: 
Росен Желязков
НАРЕДБА
за изискванията към алгоритмите за създава­
не и проверка на квалифициран електронен 
подпис
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят изисквани­
ята към алгоритмите за създаване на частен и 
публичен ключ за квалифициран електронен 
подпис и към алгоритмите за създаване и 
проверка на квалифициран електронен подпис.
Чл. 2. (1) Лицата, които създават частен и 
публичен ключ за квалифициран електронен 
подпис, и лицата, които създават и извършват 
проверка на квалифициран електронен подпис, 
са длъжни в процеса на създаването и про­
верката да спазват изискванията на наредбата.
(2) Когато лицето по ал. 1 е доставчик 
на удостоверителни услуги, то е длъжно да 
не съхранява или копира частни ключове и 
данни за създаването им.
Чл. 3. Доставчик на удостоверителни 
услуги, предлагащ и услугата по създаване 
на частен и публичен ключ за квалифици­
ран електронен подпис, трябва да поддържа 
списък на прилаганите от него за тази цел 
алгоритми в „Практика при предоставяне на 
удостоверителни услуги“, разработена съглас­
но изискванията на Наредбата за дейността на 
доставчиците на удостоверителни услуги, реда 
за нейното прекратяване и за изискванията 
при предоставяне на удостоверителни услуги, 
приета с Постановление № 17 на Министер­
ския съвет от 2002 г. (ДВ, бр. 15 от 2002 г.). 
Г л а в а  в т о р а
ИЗИСКВАНИЯ КЪМ АЛГОРИТМИТЕ ЗА 
КВАЛИФИЦИРАН ЕЛЕКТРОНЕН ПОДПИС
Чл. 4. (1) Създаването на частен и публичен 
ключ за квалифициран електронен подпис се 
осъществява чрез използване на алгоритъм, 
съответстващ на алгоритъма за създаване 
на квалифициран електронен подпис, и при 
използване на сигурен източник на случайни 
числа.
(2) Хеш алгоритмите и асиметричните 
алгоритми за квалифициран електронен 
подпис трябва да отговарят на изискванията 
на наредбата. 
(3) Създаването на квалифициран електро­
нен подпис включва:
1. прилагане на хеш алгоритъм за изчисля­
ване на хеш идентификатор на електронното 
изявление;
2. прилагане на асиметричен алгоритъм 
за подписване;
3. прилагане на метод за допълване.
(4) Използваните алгоритми за квалифи­
циран електронен подпис и изискванията към 
тях са посочени в приложението.